cyanic-selkie/wikianc huggingface dataset:
Ντουέιν Τζόνσον
Υποκριτική καριέρα
Ένας συγγραφέας αποφάσισε να γράψει μαζί με τον Ντουέιν την αυτοβιογραφία του, με τίτλο "The Rock Says...", το 2000. Στην Νέα Υόρκη είχε γίνει Best-Seller για πολλές εβδομάδες. Από τότε, είχε αρχίσει και την κινηματογραφική του καριέρα με τον πρώτο του πρωταγωνιστικό ρόλο στην αμερικάνικη ταινία The Scorpion King, το 2002. Χάρη στις πολλές πωλήσεις που έκανε η ταινία, ο Ντουέιν πήρε το μεγαλύτερο χρηματικό ποσοστό από το υπόλοιπο καστ της ταινίας (5.5 εκατομμύρια). Ωστόσο δεν το άφησε εκεί, συνέχισε την καριέρα του και στον κινηματογράφο, αλλά και στην τηλεόραση. Πολλές ταινίες στις οποίες είχε απλό ή πρωταγωνιστικό ρόλο είναι: The Rundown, Be Cool, Walking Tall, Gridiron Gang, The Game Plan, Get Smart, Planet 51, Tooth Fairy, San Andreas: Επικίνδυνο Ρήγμα, Doom, The Other Guys, Faster, Pain & Gain, Μαχητές των Δρόμων: Ληστεία στο Ρίο, Μαχητές των Δρόμων 6, The Journey 2 , G.I. Joe: Αντίποινα, Ηρακλής, Μαχητές των Δρόμων 7, Κέντρο Ευφυΐας, Μαχητές των Δρόμων 8, Τζουμάντζι: Καλωσήρθατε στην Ζούγκλα, Hobbs & Shaw, Τζουμάντζι: Η Επόμενη Πίστα, Περιπέτεια στη Ζούγκλα, Red Notice, Η DC Λεγεώνα από τα Σούπερ-Κατοικίδια, Black Adam, και Fast X.
Βάρος
Νεύτωνας
Η εισαγωγή των νόμων της κίνησης του Νεύτωνα και η ανάπτυξη του νόμου της παγκόσμιας έλξης οδήγησε σε σημαντική παραπέρα ανάπτυξη της έννοιας του βάρους. Το βάρος έγινε διαφορετικό από τη μάζα. Η μάζα καθορίστηκε ως μια βασική ιδιότητα των σωμάτων που συνδέονται με την αδράνεια τους, ενώ το βάρος καθορίστηκε από τη δύναμη της βαρύτητας σε ένα σώμα και συνεπώς ανεξάρτητη από το περιεχόμενο του σώματος. Ειδικά, ο Νεύτωνας θεώρησε ότι το βάρος σχετίζεται με ένα άλλο σώμα προκαλώντας τη βαρυτική έλξη, π.χ. το βάρος της γης ως προς τον ήλιο.
Μαργαρίτα του Μπω
Βιογραφία
Γεννήθηκε το 1394 ως κόρη του Φραγκίσκου A΄ δούκα της Άντρια (1330 - 23 Απριλίου 1422) από την τρίτη σύζυγό του Σουέβα Ορσίνι (1360 - περίπου 1430).
Άννα των Χοενστάουφεν
Αυτοκράτειρα
Με τον καιρό η μαρκησία απέκτησε σημαντική επιρροή στην Αυλή και ο Νικηφόρος Βλεμμύδης την αποκαλούσε "αντίπαλη αυτοκράτειρα". Πάντως η αρνητική κριτική του Βλεμμύδη είχε ως αποτέλεσμα την απόπειρα κατά της ζωής του από τους ακολούθους της. Ο Βλεμμύδης επέζησε και η μαρκησία έχασε την επιρροή της στον Ιωάννη Γ΄, που την απέπεμψε από την Αυλή του. Η άποψη του Βλεμμύδη περιλήφθηκε στην αυτοβιογραφία του.
Μαργαρίτα του Μπω
Βιογραφία
Οι γονείς του πατέρα της ήταν ο Βερτράνδος Γ΄ κόμης της Άντρια & Σκουιλάτσε και η Μαργαρίτα ντ'Ωλνέ, κόρη του Βιλαίν ντ'Ωλνέ βαρόνου της Αρκαδίας. Οι γονείς τής μητέρας της ήταν ο Nικολό Ορσίνι, κόμης της Νώλα, συγκλητικός της Ρώμης (27 Αυγούστου 1331 - 14 Φεβρουαρίου 1399), 5ος απόγονος του Ιωάννη της Αγγλίας, και η Ιωάννα ντε Σαμπράν (1296 - 1375), κόρη του Γουλιέλμου ντε Σαμπράν, 3ου κόμη του Αριάνο.
Η Mαργαρίτα απεβίωσε στις 15 Νοεμβρίου 1469 σε ηλικία 75 ετών και τάφηκε στο αβαείο Σερσάμπ, στο Φρεβάν του Πα-ντε-Καλαί. Ο σύζυγός της Πέτρος Α΄ είχε αποβιώσει από πανώλη το 1433.
Οικογένεια
Στις 8 Μαΐου 1405 παντρεύτηκε τον Πέτρο Α΄ του Οίκου του Λουξεμβούργου κόμη του Σαιν-Πολ, του Μπριέν και του Κονβερσάνο (1390 - 31 Αυγούστου 1433), γιο του Ιωάννη κυρίου του Μπωβουάρ και της Mαργαρίτας ντ'Ανγκιάν κόμισσας του Μπριέν και του Κονβερσάνο, κληρονόμο του Αγκιάν. Ο Πέτρος Α΄ κληρονόμησε τα φέουδα της μητέρας του, τα οποία περιελάμβαναν τις κομητείες του Μπριέν και του Κονβερσάνο. Επίσης διαδέχθηκε την εκ πατρός θεία του Ιωάννα κόμισα του Σαιν-Πολ και Λινύ, ως κόμης του Σαιν-Πολ το 1430. Ο μικρότερος αδελφός του Ιωάννης Β΄ κόμης του Λινύ, σύμμαχος των Άγγλων κατά τη διάρκεια του Εκατονταετούς Πολέμου, παρέλαβε την Ιωάννα της Λωρραίνης ως αιχμάλωτή του και στη συνέχεια την πώλησε στους Άγγλους για 10.000 λίβρες.
Άννα των Χοενστάουφεν
Χήρα
Η Άννα έμεινε Αυτοκράτειρα ώσπου απεβίωσε ο Ιωάννης Γ΄ στις 3 Νοεμβρίου 1254. Ο γιος του από την προηγούμενη σύζυγό του, Θεόδωρος Β΄ Βατάτζης, τον διαδέχθηκε στον θρόνο (1254-58). Τέσσερα έτη νωρίτερα είχε αποβιώσει και ο πατέρας της. Η Άννα έμεινε στη Νίκαια και κατά τη βασιλεία του γιου του Θεοδώρου Β΄, του Ιωάννη Δ΄ Βατάτζη (1259-61). Η ιστορικός Άλις Γκάρντνερ θεωρεί ότι ήταν ακόμη χρήσιμη πολιτικά ως όμηρος εναντίον των άλλων μελών του Οίκου των Χοενστάουφεν, ιδιαίτερα κατά του αμφιθαλούς αδελφού της Μανφρέδου της Σικελίας. Ετεροθαλής αδελφός της ήταν ο Κορράδος Δ΄ της Γερμανίας.
Βάρος
Νεύτωνας
Ο Νεύτωνας θεωρούσε ότι ο χρόνος και ο χώρος ήταν απόλυτα. Αυτό του επέτρεψε να θεωρήσει έννοιες όπως πραγματική θέση και πραγματική ταχύτητα. Ο Νεύτωνας κατανόησε επίσης, ότι το βάρος όπως μετράται με την ενέργεια της ζύγισης επηρεάζεται από περιβαλλοντικούς παράγοντες όπως η άνωση. Θεώρησε ότι αυτό είναι ένα ψευδές βάρος που προκαλείται από ατελείς συνθήκες μέτρησης, για τις οποίες εισήγαγε τον όρο φαινόμενο βάρος (apparent weight) που συγκρίνεται με το πραγματικό βάρος που καθορίζεται από τη βαρύτητα.
Άννα των Χοενστάουφεν
Χήρα
Ο Ιωάννης Δ΄ ανέλαβε 9 ετών Αυτοκράτορας και συγκυβερνήτης έγινε ο Μιχαήλ Η΄ Παλαιολόγος, ο οποίος κατάφερε να παραμερίσει τον Ιωάννη Δ΄. Όταν ο στρατηγός του Αλέξιος Στρατηγόπουλος ανέκτησε την Κωνσταντινούπολη και η Αυτοκρατορία επέστρεψε στην προηγούμενη πρωτεύουσά της, ο Ιωάννης Η΄ εκθρόνισε τον Ιωάννη Δ΄ και έπειτα τον τύφλωσε. Σύμφωνα με τον Παχυμέρη, τότε ο Μιχαήλ Η΄ ερωτεύτηκε την Άννα και προσπάθησε να τη νυμφευτεί, αλλά η χήρα Αυτοκράτειρα τον απέρριψε. Ο Ντίνος Γιαννακόπουλος αμφιβάλλει για το γεγονός αυτό που αναφέρει ο Παχυμέρης, θέτοντας το ερώτημα γιατί ο Μιχαήλ Η΄ να διακινδυνεύσει τον αφορισμό του από τον Πατριάρχη Αρσένιο, απλά για την αγάπη της Άννας και χωρίς σημαντικό πολιτικό όφελος; Ο Μιχαήλ Η΄ όμως ήθελε τη συμμαχία του Μανφρέδου, αλλά η άρνηση της Άννας, η οργή της συζύγου του, Θεοδώρας και η απειλή του εκκλησιαστικού επιτιμίου έκαναν τον Αυτοκράτορα να εγκαταλείψει την πρόθεσή του. Της δόθηκαν μεγαλειώδη δώρα και της επετράπη να αφήσει την Αυλή της Κωνσταντινούπολης για να μεταβεί στο βασίλειο της Σικελίας το 1263. Η χειρονομία αυτή επέφερε την απελευθέρωση του στρατηγού του Αλεξίου Στρατηγοπούλου, που είχε αιχμαλωτιστεί από τον Μιχαήλ Β΄ δεσπότη της Ηπείρου.
Βάρος
Νεύτωνας
Αν και η νευτώνεια φυσική έκανε σαφή διάκριση διάκριση μεταξύ βάρους και μάζας, ο όρος βάρος συνέχισε να χρησιμοποιείται συνήθως όταν οι άνθρωποι μιλούσαν για μάζα. Αυτό οδήγησε την 3η Γενική Διάσκεψη Μέτρων και Σταθμών (CGPM) του 1901 να δηλώσει επισήμως "Η λέξη βάρος δηλώνει ένα μέγεθος της ίδιας φύσης όπως η δύναμη: το βάρος ενός σώματος είναι το γινόμενο της μάζας του και της επιτάχυνσης λόγω της βαρύτητας", συνεπώς το διακρίνει από τη μάζα για επίσημη χρήση.
Άννα των Χοενστάουφεν
Χήρα
Πάλι με το όνομα Κωνσταντία εγκαταστάθηκε στην Αυλή του Μανφρέδου. Το 1266 ο αδερφός της σκοτώθηκε στη μάχη του Μπενεβέντο και το βασίλειό του κατέλαβε ο νικητής εχθρός του Κάρολος Α΄ των Καπετιδών-Ανζού. Τότε η Κωνσταντία διέφυγε από τη Σικελία στην Αραγωνία, όπου η ανιψιά της και κόρη τού Μανφρέδου Κωνσταντία ήταν σύζυγος του Πέτρου Γ΄ διαδόχου της Αραγωνίας. Αφού έμεινε για ένα διάστημα στην Αυλή του Ιακώβου Α΄ της Αραγωνίας, τελικά αποσύρθηκε ως μοναχή σε Μονή της Βαλένθια, όπου απεβίωσε.
Βάρος
Σχετικότητα
Τον 20ο αιώνα, οι νευτώνειες έννοιες του απόλυτου χρόνου και χώρου αμφισβητήθηκαν από τη σχετικότητα. Η αρχή της ισοδυναμίας του Αϊνστάιν έβαλε όλους τους παρατηρητές κινούμενους ή επιταχυνόμενους, στην ίδια βάση. Αυτό οδήγησε σε μια αβεβαιότητα ως προς το τι ακριβώς εννοείται με τη δύναμη της βαρύτητας και το βάρος. Ένας ζυγός σε έναν επιταχυνόμενο ανελκυστήρα δεν μπορεί να διακριθεί από έναν ζυγό σε ένα βαρυτικό πεδίο. Η βαρυτική δύναμη και το βάρος έγιναν έτσι, ουσιαστικά, μεγέθη που εξαρτώνται από το πλαίσιο. Αυτό οδήγησε στην εγκατάλειψη της έννοιας ως περιττής στις επιστήμες, όπως η φυσική και η χημεία. Παρόλα αυτά, η έννοια παρέμεινε σημαντική στη διδασκαλία της φυσικής. Οι αμφιβολίες που εισήγαγε η σχετικότητα οδήγησαν, από τη δεκαετία του 1960, σε μια σημαντική συζήτηση στη διδασκαλική κοινότητα ως προς τον ορισμό του βάρους για τους φοιτητές, επιλέγοντας μεταξύ ενός ορισμού του βάρους ως της δύναμης που οφείλεται στη βαρύτητα και έναν λειτουργικό ορισμό που καθορίζεται από την πράξη της ζύγισης.
Άννα των Χοενστάουφεν
Οικογένεια
Παντρεύτηκε τον Ιωάννη Γ΄ Βατάτζη, Αυτοκράτορα των Ρωμαίων στη Νίκαια ως η 2η σύζυγός του· δεν απέκτησαν απογόνους.
Βάρος
Ορισμοί
Υπάρχουν αρκετοί ορισμοί για το "βάρος" που δεν είναι όλοι ισοδύναμοι μεταξύ τους.
Βαρυτικός ορισμός
Ο πιο συνηθισμένος ορισμός του βάρους που βρίσκεται στα εισαγωγικά βιβλία φυσικής ορίζει το βάρος ως τη δύναμη που εξασκείται σε ένα σώμα από τη βαρύτητα. Αυτό παριστάνεται συχνά με τον τύπο W = mg, όπου W είναι το βάρος, m είναι η μάζα του σώματος και g η επιτάχυνση της βαρύτητας.
Ντουέιν Τζόνσον
Εξωτερικοί σύνδεσμοι
Ροκ Ντουέιν Τζόνσον Κατηγορία:Αμερικανοί άνδρες ηθοποιοί κινηματογράφου
Άννα των Χοενστάουφεν
Παραπομπές
Κατηγορία:Σύζυγοι Βυζαντινών Αυτοκρατόρων Κατηγορία:Οίκος των Χοενστάουφεν Κατηγορία:Βυζαντινοί του 13ου αιώνα
Μαργαρίτα του Μπω
Οικογένεια
Ο Πέτρος και η Μαργαρίτα είχαν τέκνα:
Βάρος
Βαρυτικός ορισμός
Το 1901, η 3η Γενική Διάσκεψη Μέτρων και Σταθμών (CGPM) καθιέρωσε ως επίσημο ορισμό του βάρους τον παρακάτω: "Η λέξη βάρος υποδηλώνει ένα μέγεθος της ίδιας φύσης με τη δύναμη: το βάρος ενός σώματος είναι το γινόμενο της μάζας του επί την επιτάχυνση που οφείλεται στη βαρύτητα." (Απόφαση της 2ης και 3ης Γενικής Διάσκεψης Μέτρων και Σταθμών) Αυτή η απόφαση ορίζει το βάρος ως ένα διάνυσμα, επειδή η δύναμη είναι ένα διανυσματικό μέγεθος.
Η επιτάχυνση της βαρύτητας ποικίλλει από τόπο σε τόπο. Μερικές φορές λαμβάνεται απλώς ότι έχει τυπική τιμή 9,80665 m/s2, που δίνει το τυπικό βάρος.
Η δύναμη της οποίας το μέτρο ισούται με mg Ν είναι επίσης γνωστή ως m χιλιόγραμμα βάρους (που συντομεύεται σε kg-wt)
Λειτουργικός ορισμός
Στον λειτουργικό ορισμό, το βάρος ενός σώματος είναι η μετρούμενη δύναμη από τη λειτουργία της ζύγισης του, που είναι η δύναμη που εξασκεί στο στήριγμά του. Αυτό μπορεί να κάνει μια σημαντική διαφορά, ανάλογα με τις λεπτομέρειες· παραδείγματος χάρη, ένα σώμα σε ελεύθερη πτώση εξασκεί μικρή - αν εξασκεί - δύναμη στο στήριγμά του, μια κατάσταση που συνήθως αναφέρεται ως έλλειψη βαρύτητας (weightlessness). Όμως, η ελεύθερη πτώση δεν επηρεάζει το βάρος σύμφωνα με τον βαρυτικό ορισμό. Συνεπώς, ο λειτουργικός ορισμός ορίζεται, κάποιες φορές, απαιτώντας από το αντικείμενο να είναι σε ηρεμία. Όμως, αυτό εγείρει το θέμα του ορισμού "σε ηρεμία" (συνήθως αναφέρεται σε ηρεμία ως προς τη γη χρησιμοποιώντας την τυπική βαρύτητα. Στον λειτουργικό ορισμό, το βάρος ενός σώματος σε ηρεμία στην επιφάνεια της γης μειώνεται από την επίδραση της φυγόκεντρης δύναμης από την περιστροφή της γης.
Ορισμός ISO
Στον Διεθνή Οργανισμός Τυποποίησης το διεθνές πρότυπο ISO 80000-4(2006), περιγράφει τα βασικά φυσικά μεγέθη και μονάδες στη μηχανική ως τμήμα του διεθνούς προτύπου ISO/IEC 80000, όπου ο ορισμός του βάρους δίνεται ως εξής:
Ο ορισμός εξαρτάται από το επιλεγμένο πλαίσιο αναφοράς. Όταν το επιλεγμένο πλαίσιο κινείται μαζί με το σώμα, τότε αυτός ο ορισμός συμφωνεί ακριβώς με τον λειτουργικό ορισμό. Αν το καθορισμένο πλαίσιο είναι η επιφάνεια της γης, το βάρος σύμφωνα με το ISO και οι βαρυτικοί ορισμοί  διαφέρουν μόνο ως προς τις φυγόκεντρες επιδράσεις λόγω της περιστροφής της γης.
Φαινόμενο βάρος
Σε πολλές πραγματικές καταστάσεις στον κόσμο η πράξη της ζύγισης μπορεί να παραγάγει ένα αποτέλεσμα που διαφέρει από την ιδανική τιμή που παρέχεται από τον χρησιμοποιούμενο ορισμό. Αυτό συνήθως αναφέρεται ως φαινόμενο βάρος του σώματος. Ένα συνηθισμένο παράδειγμα αυτού είναι η επίδραση της άνωσης, όταν ένα σώμα εμβαπτίζεται σε ένα ρευστό η εκτόπιση του ρευστού θα προκαλέσει μια δύναμη προς τα πάνω στο σώμα, κάνοντάς το να εμφανίζεται πιο ελαφρύ όταν ζυγίζεται σε ζυγαριά. Το φαινόμενο βάρος μπορεί επίσης να επηρεάζεται παρομοίως από την ανύψωση και τη μηχανική ανάρτηση. Όταν χρησιμοποιείται ο βαρυτικός ορισμός του βάρους, το μετρούμενο λειτουργικό βάρος από έναν επιταχυνόμενη ζυγό αναφέρεται επίσης συχνά ως φαινόμενο βάρος.
Βάρος και μάζα
Στη σύγχρονη επιστημονική χρήση, το βάρος και η μάζα είναι θεμελιακά διαφορετικά μεγέθη: η μάζα είναι ένα "εξωγενής" (εκτατική) ιδιότητα της ύλης, ενώ το βάρος είναι μια δύναμη ως αποτέλεσμα της δράσης της βαρύτητας στην ύλη: μετρά πόσο ισχυρά έλκει η δύναμη της βαρύτητας την ύλη. Όμως, στις περισσότερες πρακτικές καθημερινές χρήσεις η λέξη "βάρος" χρησιμοποιείται, όταν θα έπρεπε να χρησιμοποιηθεί αυστηρά ο όρος "μάζα". Παραδείγματος χάρη, οι περισσότεροι άνθρωποι θα πουν ότι ένα σώμα "ζυγίζει ένα χιλιόγραμμο", αν και το χιλιόγραμμο είναι μονάδα μάζας.
Η επιστημονική διάκριση μεταξύ μάζας και βάρους είναι ασήμαντη για πολλούς πρακτικούς σκοπούς επειδή η δύναμη της βαρύτητας είναι πρακτικά η ίδια σε κάθε σημείο της επιφάνειας της γης. Σε ένα ομογενές βαρυτικό πεδίο, η εξασκούμενη βαρυτική δύναμη σε ένα σώμα (το βάρος του) είναι ευθέως ανάλογο προς τη μάζα του. Παραδείγματος χάρη, αν ένα σώμα Α ζυγίζει 10 φορές περισσότερο από ένα σώμα Β, τότε η μάζα του αντικειμένου Α είναι 10 φορές μεγαλύτερη από τη μάζα του σώματος Β. Αυτό σημαίνει ότι η μάζα ενός σώματος μπορεί να μετρηθεί έμμεσα από το βάρος του και έτσι, για καθημερινές χρήσεις, η ζύγιση (weighing) (χρησιμοποιώντας έναν ζυγό) είναι ένας πλήρως αποδεκτός τρόπος τρόπος μέτρησης μάζας. Παρομοίως, ένας ζυγός μετρά μάζα έμμεσα συγκρίνοντας το βάρος του μετρούμενου σώματος με το βάρος με το βάρος σωμάτων γνωστής μάζας. Επειδή το μετρούμενο σώμα και η μάζα σύγκρισης είναι στον ίδιο τόπο, και συνεπώς υφίστανται το ίδιο βαρυτικό πεδίο, η επίδραση της μεταβαλλόμενης βαρύτητας δεν επηρεάζει τη σύγκριση ή την τελική μέτρηση.
Το βαρυτικό πεδίο της γης δεν είναι ομοιόμορφο αλλά μπορεί να διαφέρει μέχρι και 0,5% στους διάφορους τόπους της γης. Αυτές οι διαφορές επηρεάζουν τη σχέση μεταξύ βάρους και μάζας και πρέπει να λαμβάνονται υπόψη για μετρήσεις του βάρους με υψηλή ακρίβεια που σκοπεύουν στην έμμεση μέτρηση της μάζας.
Ο παρακάτω πίνακας δείχνει τη διαφοροποίηση της επιτάχυνσης λόγω της βαρύτητας (και συνεπώς τη διαφοροποίηση του βάρους) σε διάφορους τόπους στην επιφάνεια της γης.
Η παλαιότερη χρήση του "βάρους" αντί για τη "μάζα" επιμένει και σε κάποια επιστημονική ορολογία – παραδείγματος χάρη, οι όροι της χημείας "ατομικό βάρος", "μοριακό βάρος" και "μοριακό βάρος", μπορούν ακόμα να βρεθούν αντί για τους προτιμώμενους "ατομική μάζα" κλπ.
Σε ένα διαφορετικό βαρυτικό πεδίο, παραδείγματος χάρη, στην επιφάνεια της σελήνης, ένα σώμα μπορεί να έχει ένα βάρος πολύ διαφορετικό από το βάρος στη γη. Η βαρύτητα στην επιφάνεια της σελήνης είναι περίπου μόνο το ένα έκτο από την επιφάνεια της γης. Μια μάζα ενός χιλιογράμμου εξακολουθεί να είναι και στη σελήνη το ίδιο (επειδή η μάζα είναι μια εξωγενής ιδιότητα του σώματος), αλλά η προς τα κάτω δύναμη που οφείλεται στη βαρύτητα, και συνεπώς το βάρος του, είναι μόνο το ένα έκτο του βάρους του σώματος στη γη. Έτσι ένα άτομο με μάζα 60kg ζυγίζει περίπου μόνο 100Ν όταν είναι στη σελήνη.
Μονάδες SI
Στον σύγχρονο επιστημονικό κόσμο, τα φυσικά μεγέθη μετρώνται με τις μονάδες του SI. Η μονάδα βάρους του SI είναι η ίδια με αυτή της δύναμης: το Νιούτον (N) – μια παράγωγη μονάδα που μπορεί επίσης να εκφραστεί σε Θεμελιώδεις μονάδες μέτρησης του Διεθνούς Συστήματος Μονάδων ως kg·m/s2 (χιλιόγραμμα επί μέτρα ανά δευτερόλεπτο στο τετράγωνο).
Στην εμπορική και την καθημερινή χρήση, ο όρος "βάρος" συνήθως χρησιμοποιείται αντί της μάζας. Κατά αυτήν την έννοια, η σωστή μονάδα του SI είναι το χιλιόγραμμο (kg).
Η αίσθηση του βάρους
Η αίσθηση του βάρους προκαλείται από την εξασκούμενη δύναμη από ρευστά στο αιθουσαίο σύστημα (vestibular system), ένα τρισδιάστατο σύνολο σωλήνων στο εσωτερικό αφτί. Στην πραγματικότητα, είναι η αίσθηση της δύναμης g, ανεξάρτητα από το αν οφείλεται σε ακινησία παρουσία της βαρύτητας, ή, αν το άτομο κινείται, στο αποτέλεσμα οποιωνδήποτε άλλων δυνάμεων ασκούνται στο σώμα όπως στην περίπτωση της επιτάχυνσης ή της επιβράδυνσης ενός ανελκυστήρα, ή σε φυγόκεντρες δυνάμεις κατά τις απότομες στροφές.
Η μέτρηση του βάρους
Το βάρος μετράται συνήθως με δύο μεθόδους. Με ζυγό ελατηρίου ή με υδραυλικό ή πνευματικό ζυγό που μετρά το τοπικό βάρος, την τοπική δύναμη της βαρύτητας στο αντικείμενο (μιλώντας ακριβέστερα στη φαινόμενη βαρυτική δύναμη). Επειδή η τοπική δύναμη της βαρύτητας μπορεί να διαφέρει μέχρι 0,5% σε διάφορους τόπους στη γη, οι ζυγοί με ελατήριο θα μετρούν ελαφρά διαφορετικά βάρη για το ίδιο σώμα (την ίδια μάζα) σε διαφορετικούς τόπους. Για την προτυποποίηση των βαρών, οι ζυγοί βαθμονομούνται πάντα ώστε να διαβάζουν το βάρος ενός σώματος που θα είχε μια ονομαστική τυπική βαρύτητα 9,80665 m/s2. Όμως, αυτή η βαθμονόμηση γίνεται στο εργοστάσιο. Όταν ο ζυγός μεταφέρεται σε έναν άλλο τόπο στη γη, η δύναμη της βαρύτητας θα είναι διαφορετική, προκαλώντας ένα μικρό σφάλμα. Έτσι, για να είναι πολύ ακριβής και νόμιμη για εμπορική χρήση, οι ζυγοί πρέπει να επαναβαθμονομηθούν στον τόπο που θα χρησιμοποιηθούν.
Άλλα είδη ζυγών συγκρίνουν το βάρος ενός αγνώστου σώματος που τοποθετείται στον ένα δίσκο του ζυγού προς το βάρος πρότυπων μαζών στον άλλο δίσκο, χρησιμοποιώντας έναν μηχανισμό μοχλού. Οι πρότυπες μάζες αναφέρονται συχνά, όχι τεχνικά, ως "βάρη". Επειδή οι διαφορές στη βαρύτητα επιδρούν εξίσου στα άγνωστα και στα γνωστά βάρη, ένας ζυγός με μοχλό θα δείχνει την ίδια τιμή οπουδήποτε στη γη. Συνεπώς, τα "βάρη" της ζυγαριάς βαθμονομούνται και σημειώνονται συχνά σε μονάδες μάζας, έτσι η ζυγαριά με μοχλό μετρά μάζα συγκρίνοντας την έλξη της γης του αγνώστου σώματος και τις πρότυπες μάζες στους δίσκους του ζυγού. Απουσία βαρυτικού πεδίου, μακριά από πλανητικά σώματα (π.χ. στο διάστημα), ένας ζυγός με μοχλό δεν θα δουλέψει, αλλά στη σελήνη, παραδείγματος χάρη, θα δίνει την ίδια ένδειξη όπως στη γη. Μερικές ζυγαριές μπορούν να σημειωθούν σε μονάδες βάρους, αλλά αφού τα βάρη βαθμονομούνται στο εργοστάσιο για την τυπική βαρύτητα, ο ζυγός θα μετρά το τυπικό βάρος, δηλαδή τι θα ζυγίζει το σώμα στην τυπική βαρύτητα, όχι την ενεργή τοπική δύναμη της βαρύτητας στο σώμα.
Αν απαιτείται η ενεργή δύναμη της βαρύτητας στο σώμα, αυτή μπορεί να υπολογιστεί πολλαπλασιάζοντας τη μετρούμενη μάζα από τον ζυγό επί την επιτάχυνση της βαρύτητας – είτε την τυπική βαρύτητα (για καθημερινή χρήση) ή την ακριβή τοπική βαρύτητα (για εργασία με ακρίβεια). Πίνακες της βαρυτιακής επιτάχυνσης σε διαφορετικούς τόπους μπορούν να βρεθούν στον ιστό.
Μικτό βάρος (Gross weight) είναι ένας όρος που απαντάται γενικά στο εμπόριο και αναφέρεται στο συνολικό βάρος ενός προϊόντος και της συσκευασίας του. Αντίθετα, ο όρος καθαρό βάρος (net weight) αναφέρεται μόνο στο βάρος του προϊόντος, χωρίς το βάρος του περιέκτη του ή της συσκευασίας του· και το απόβαρο (tare weight) είναι το βάρος μόνο της συσκευασίας.
Σχετικά βάρη στη γη και σε άλλα ουράνια σώματα
Ο παρακάτω πίνακας εμφανίζει συγκριτικές βαρυτικές επιταχύνσεις στην επιφάνεια του ήλιου, στη σελήνη και στους πλανήτες του ηλιακού συστήματος. Η “επιφάνεια”, εδώ, σημαίνει τις κορυφές του σύννεφου των αέριων πλανητών (Δία, Κρόνου, Ουρανού και Ποσειδώνα). Για τον ήλιο, η επιφάνεια λαμβάνεται ως η φωτόσφαιρα. Οι τιμές του πίνακα δεν έχουν μειωθεί για την φυγόκεντρη επίδραση της περιστροφής του πλανήτη (και για τις ταχύτητες ανέμου των κορυφών του σύννεφου για τους αέριους πλανήτες) και συνεπώς, μιλώντας γενικά, είναι παρόμοιες με την ενεργή βαρύτητα που θα εμφανιζόταν κοντά στους πόλους.
Παραπομπές
Κατηγορία:Εμπόριο Κατηγορία:Μάζα Κατηγορία:Δύναμη
Μαργαρίτα του Μπω
Πηγές
Κατηγορία:Γάλλοι του 14ου αιώνα Κατηγορία:Οίκος των Μπω
Εστέμπαν Ερρέρα
Ο Εστέμπαν Χοσέ Ερρέρα (ισπ: Esteban José Herrera) είναι Αργεντινός ποδοσφαιριστής που αγωνίζεται ως επιθετικός. Στο παρελθόν αγωνίστηκε επί μια τετραετία στο ελληνικό πρωτάθλημα με τς φανέλες του Ηρακλή,της Βέροιας και του ΟΦΗ.
Βιογραφικό
Ο Ερρέρα' γεννήθηκε στις 9 Μαρτίου του 1981 στη Βίγια Κονστιτουσιόν της Αργεντινής και έχει ύψιος 176 εκ. Ξεκίνησε την επαγγελματική του καριέρα το 1998 από την Μπόκα Τζούνιορς με την οποία κατέκτησε το Πρωτάθλημα Απερτούρα του 1999 και το Κόπα Λιμπερταδόρες του 2001.
Το 2002 αγωνίστηκε με τη μορφή δανεισμού στην Ταγέρες Κόρδομπα και το καλοκαίρι του 2003 αποκτήθηκε από την ιταλική Μεσίνα, η οποία αγωνιζόταν τότε στη Serie B.Στη Μεσίνα είχε 7 συμμετοχές πρωτού δοθεί δανεικός αρχικά στην Λουκέζε (ομάδα Γ' Κατηγορίας του ιταλικού πρωταθλήματος) και κατόπιν στην Τσακαρίτα Τζούνιορς.Ήταν μέλος του ρόστερ της Μεσίνα που συμμετείχε στην Serie A χωρίς όμως να αγωνιστεί.
Το καλοκαίρι του 2005 ήρθε στην Ελλάδα για λογαριασμό του Ηρακλή στον οποίο παρέμεινε για δύο χρόνια μετρώντας συνολικά 10 τέρματα σε 58 συμμετοχές.Κατά την πρώτη του χρονιά αντιμετώπισε στην αρχή πρόβλημα δυστοκίας,στη συνέχεια όμως πραγματοποίησε καλές εμφανίσεις πετυχαίνοντας 7 τέρματα.Σε αυτό έπαιξε σημαντικό ρόλο η βοήθεια από την ιδιαίτερα φορμαρισμένη εκείνη τη σεζόν μεσαία γραμμή του γηραιού που είχε ως μεγάλους πρωταγωνιστές τους Λαγό,Γεωργιάδη και Επαλέ.
Στην δεύτερη σεζόν του στην ομάδα της Θεσσαλονίκης κινήθηκε σε μέτρια επίπεδα,όπως άλλωστε και όλη η ομάδα που απέφυγε τον υποβιβασμό την τελευταία αγωνιστική,ενώ στη συνέχεια αποδεσμεύτηκε από την ομάδα αφού πρώτα ήρθε σε διακανονισμό με τη διοίκηση του συλλόγου για οφειλές προς το πρόσωπό του.
Επόμενος σταθμός της καριέρας του ήταν η Βέροια αν και αρχικά είχε έρθει κοντά σε συμφωνία με τον Ατρόμητο Αθηνών.Από την ομάδα της Ημαθίας αποχώρησε μετά τον υποβιβασμό της στην Β΄Εθνική για να συνεχίσει στον ΟΦΗ.Στην ομάδα του Ηρακλείου παρέμεινε ένα χρόνο καθώς μετά τον υποβιβασμό της ομάδας πληροφορήθηκε από τον πρόεδρο του συλλόγου Φανούρη Βατσινά ότι βρισκόταν εκτός πλάνων.
Ο Ερρέρα ήταν διεθνής στις μικρές εθνικές ομάδες της Αργεντινής.Ήταν μάλιστα μέλος της ομάδας που κατέκτησε το Παγκόσμιο Πρωτάθλημα Νέων του 2000.
Πηγές
Ερρερα Εστεμπαν Ερρερα Εστεμπαν Ερρερα Εστεμπαν Ερρερα Εστεμπαν Ερρερα Εστεμπαν Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΑΚΡ Μεσσίνα Κατηγορία:Ποδοσφαιριστές Ταγιέρες ντε Κόρδοβα Κατηγορία:Ποδοσφαιριστές Μπόκα Τζούνιορς Κατηγορία:Ποδοσφαιριστές Τσακαρίτα Τζούνιορς Κατηγορία:Ποδοσφαιριστές Εθνικής Αργεντινής Κ20 Κατηγορία:Ποδοσφαιριστές Κλουμπ Σπορτίβο Ιταλιάνο Κατηγορία:Ποδοσφαιριστές Μίτρα Κουκάρ ΦΚ Κατηγορία:Ποδοσφαιριστές ΑΣ Λουκέζε Λιμπερτάς 1905 Κατηγορία:Ποδοσφαιριστές Κορονέλ Μπολονιέσι Κατηγορία:Ποδοσφαιριστές Ντεπορτίβο Νιουμπλένσε
Προκόπιος (ιστορικός)
Ο Προκόπιος ο Καισαρεύς (500 - 565) ήταν εξέχων Βυζαντινός λόγιος από την Παλαιστίνη. Ακολουθώντας ως γραμματέας τον στρατηγό Βελισάριο στους πολέμους του Ιουστινιανού, ο Προκόπιος συνέγραψε δύο κύρια ιστορικά έργα, ένα σχετικά με τους πολέμους της περιόδου 527 - 554 (Υπέρ των πολέμων λόγοι) και ένα σχετικά με το οικοδομικό έργο του Ιουστινιανού στην επικράτεια της αυτοκρατορίας (Περί Κτισμάτων), καθώς και ένα πρόσθετο έργο (Απόκρυφη Ιστορία) στο οποίο προσπαθεί, φτάνοντας στον λίβελο, να αποδομήσει την εικόνα των πρωταγωνιστών των δύο προηγουμένων.
Βιογραφικά στοιχεία
Τα λίγα βιογραφικά στοιχεία που ξέρουμε γι' αυτόν προέρχονται από τον ίδιο, μέσα από τα βιβλία του.
Γεννήθηκε στην Καισάρεια της Παλαιστίνης γύρω στο 500 μ.χ ή λίγο νωρίτερα, δεν γνωρίζουμε την ακριβή χρονολογία. Φαίνεται ότι ήταν αριστοκρατικής καταγωγής, σπούδασε ρητορική και σοφιστική αλλά και νομικά. Πήγε στην Κωνσταντινούπολη σε νεαρή ηλικία, όπου άσκησε το επάγγελμα του ρήτορα και του δικηγόρου. Εγκαταστάθηκε μόνιμα εκεί και από το 527 (το έτος που ανέβηκε στον αυτοκρατορικό θρόνο ο Ιουστινιανός) διορίστηκε στο επιτελείο του στρατηγού Βελισαρίου με καθήκοντα γραμματέα και συμβούλου.
Ακολούθησε τον στρατηγό στην εκστρατεία του στην Ανατολή κατά των Περσών (527-531). Το 532 ο Βελισάριος ανακλήθηκε στην Κωνσταντινούπολη για να καταστείλει τη στάση του Νίκα. Κατόπιν ο Προκόπιος ακολούθησε τον στρατηγό στην Βόρεια Αφρική κατά των Βανδάλων (533-534) όπου έμεινε μέχρι το 536. Μετά πέρασε στη Σικελία, όπου βρισκόταν ήδη ο Βελισάριος για την εκστρατεία του εναντίον κατά των Οστρογότθων (535-540). Έζησε από κοντά την πολιορκία της Ρώμης από τους τελευταίους, καθώς και την πολιορκία και κατάληψη της πρωτεύουσάς τους Ραβέννας από τους Βυζαντινούς. Το 540 γύρισαν στην Κωνσταντινούπολη όπου ο Βελισάριος διορίστηκε, για δεύτερη φορά, στρατηγός στην Ανατολή κατά των Περσών,.
Ο Προκόπιος ήταν αυτόπτης μάρτυρας του μεγάλου λοιμού (πανώλη) που σκόρπισε τον θάνατο στην Κωνσταντινούπολη (541-542), τον οποίο και περιγράφει πολύ αναλυτικά. Αυτό περίπου το διάστημα ο Βελισάριος πέφτει σε δυσμένεια και απομακρύνεται, πράγμα που έχει τις επιπτώσεις του και στον Προκόπιο. Όταν ο Βελισάριος ανακλήθηκε στην ενεργό δράση το 544 και τέθηκε επικεφαλής νέας εκστρατείας κατά των Οστρογότθων της Ιταλίας, ο Προκόπιος μπήκε πάλι στην υπηρεσία του.
Από το 549 και μετά βρίσκεται σταθερά στην Κωνσταντινούπολη, όμως δεν έχουμε καμιά πληροφορία για τα τελευταία χρόνια της ζωής του (όπως και για τα πρώτα μέχρι το 527). Εικάζεται ότι πέθανε το 554, χρονιά στην οποία σταματάει το ιστοριογραφικό του έργο ή κατ' άλλους μεταξύ 560-570, που είναι και το πιθανότερο.
Η αξία του έργου του
Θεωρείται ο κορυφαίος ιστοριογράφος της Ύστερης Αρχαιότητας ή του Πρώιμου Μεσαίωνα. Η επιμελημένη παιδεία του είναι φανερή στον τρόπο που αντιμετωπίζει τα πράγματα. Η γλώσσα του και το έργο του μιμούνται αρχαιοελληνικά πρότυπα, πράγμα που γίνεται ολοφάνερο στην περιγραφή του λοιμού του 542 στην Κωνσταντινούπολη, όπου μιμείται την αντίστοιχη περιγραφή του Θουκυδίδη για τον λοιμό της Αθήνας στα χρόνια του Πελοποννησιακού πολέμου.
Έχει συζητηθεί πολύ η στάση του απέναντι στον Χριστιανισμό. Μέσα από τα βιβλία του φαίνεται ότι θεωρεί τον εαυτό του χριστιανό. Δεν είναι όμως φανατικός Χριστιανός και οπωσδήποτε είναι επηρεασμένος και από αρχαιοελληνικές ιδέες, όπως η ειμαρμένη. Μέσα στη διήγησή του παρεμβάλλονται περιστατικά με θεόσταλτα σημάδια και όνειρα στα οποία φαίνεται να πιστεύει.
Τα ιστορικά κείμενά του δεν είναι μονότονες αφηγήσεις αλλά παρεμβάλλει πολλές πληροφορίες σχετικά με την ιστορία, τα ήθη και τα έθιμα των λαών που βρίσκονται γύρω από την αυτοκρατορία. Οι γεωγραφικές του πληροφορίες για τα σύνορα αυτών των φυλών είναι πολύτιμες σήμερα. Επίσης δεν αδιαφορεί για τα όσα συμβαίνουν στην αυτοκρατορία και αναφέρεται στη δημόσια διοίκηση, στα φορολογικά και σε άλλα θέματα. Οι πληροφορίες του στο Περί κτισμάτων είναι πολύ χρήσιμες στην κατανόηση της δημογραφικής κατανομής της αυτοκρατορίας, αλλά και στη σημερινή αρχαιολογία.
Στην Απόκρυφη ιστορία μας δείχνει ένα άλλο πρόσωπο, που οπωσδήποτε μειώνει το ιστορικό του κύρος, μια και αυτά που αναφέρει ξεπερνούν, σε ορισμένα σημεία, τα όρια της υπερβολής. Κατηγορεί τον αυτοκράτορα μετά τον θάνατό του για δεσποτική τυραννία, απληστία και διαφθορά και τη γυναίκα του Θεοδώρα ως ακόλαστη και διεφθαρμένη, παρουσιάζοντάς και τους δύο ως δαιμονικά κατασκευάσματα. Οι κατηγορίες που εκτοξεύει πλήττουν και τον Βελισάριο και τη γυναίκα του Αντωνίνα. Έχει εκφραστεί η άποψη ότι η στάση του στην Απόκρυφη ιστορία μπορεί να οφείλεται στη δυσαρέσκειά του γιατί ποτέ δεν κατάφερε να πάρει κάποιο ανώτατο αυλικό αξίωμα, αν και υπήρξε ιλλούστρος και συγκλητικός για κάποιο διάστημα.
Μικρό απόσπασμα
Στο παρακάτω μικρό απόσπασμα από το έργο του Υπέρ των πολέμων λόγοι, βιβλίο Γ', Βανδαλικός πόλεμος, περιγράφει το ξεκίνημα του πλοίου του Βελισάριου από την Κωνσταντινούπολη, στην εκστρατεία κατά των Βανδάλων:
Ἓβδομον ἤδη ἔτος τὴν αὐτοκράτορα ἀρχήν ἔχων Ἰουστινιανὸς βασιλεὺς ἀμφὶ θερινὰς τροπὰς τὴν στρατηγίδα ἐκέλευσε ναῦν ὁρμίσασθαι ἐς τὴν ἀκτὴν ἣ πρὸ τῆς βασιλέως αὐλῆς τυγχάνει οὖσα. ἐνταῦθα Ἐπιφάνειος ἀφικόμενος, ὁ τῆς πόλεως ἀρχιερεύς, εὐξάμενός τε ὅσα εἰκὸς ἦν τῶν τινα στρατιωτῶν ἄρτι βεβαπτισμένον τε καὶ τοῦ Χριστιανῶν ὀνόματος μεταλαχόντα εἰς τὴν ναῦν εἰσεβίβασεν. οὕτω τοίνυν ὅ τε στρατηγὸς Βελισάριος καὶ Ἀντωνίνα ἡ γυνὴ ἔπλεον. ξυνῆν δὲ αὐτοῖς καὶ Προκόπιος, ὅς τάδε ξυνέγραψε, πρότερον μὲν καὶ μάλα κατορρωδήσας τὸν κίνδυνον, ὄψιν δὲ ὀνείρου ἰδὼν ὕστερον ἣ αὐτὸν θαρσῆσαί τε ἐποίησε καὶ ἐς τὸ στρατεύεσθαι ὥρμησεν.
Εκδόσεις των βιβλίων του
Τα βιβλία του έχουν εκδοθεί σε πολλές γλώσσες. Σε νεοελληνική απόδοση υπάρχουν οι εκδόσεις:
Εξωτερικοί σύνδεσμοι
Κατηγορία:Βυζαντινοί ιστορικοί Κατηγορία:Βυζαντινοί του 6ου αιώνα
Σπύρος Σακκάς
Ο Σπύρος Σακκάς (1938) είναι διεθνής Έλληνας λυρικός τραγουδιστής (βαρύτονος).
Βιογραφία
Γεννήθηκε στην Αθήνα και σπούδασε στο Ωδείο Αθηνών (μονωδία με τον Κίμωνα Τριανταφύλλου και με την Μαρίκα Καλφοπούλου - δίπλωμα 1963). Συνέχισε τις σπουδές του στο Μοτσαρτέουμ του Σάλτσμπουργκ (1963-67), με τον Μαξ Λόρεντς (μονωδία – όπερα) και τον Πάουλ φον Σιλάφσκυ (lied – ορατόριο). Με το πέρας των σπουδών του έζησε και εργάστηκε στο εξωτερικό για 40 χρόνια.
Διέπρεψε ιδιαίτερα στο Γερμανικό Lied όπου έχει τραγουδήσει σχεδόν το μεγαλύτερο μέρος όλων των έργων των μεγάλων συνθετών του 18ου, 19ου και 20ου αιώνα, καθώς και τα σημαντικότερα έργα στο έντεχνο τραγούδι του υπόλοιπου δυτικού πολιτισμού, συμπεριλαμβανομένης της Αμερικής.
Οι ερμηνείες του στο έντεχνο και ποιητικό τραγούδι στάθηκαν μοναδικές, αφού του χάρισαν την μεγάλη ανταπόκριση του κοινού και την αναγνώριση του παγκοσμίου τύπου στην πρωτοπορία και την δεινότητα της φωνής του, η οποία έχει ήδη χαράξει νέους δρόμους στην ερμηνεία του Lied.
Έχει τραγουδήσει με τις μεγαλύτερες ορχήστρες του κόσμου όπως, Philharmonia, B.B.C, London Symphony, Mozarteum and Camerata Academica (SALZBURG,) B.R Symphony (Muenchen), Nouvelle Orch. Philharmonique, Toscanini Orch. Boston Orch. New York, e.t. και μαέστρους όπως, R. Kempe, J. Keilberth, R. Kubelik, J. Metha, P. Eotvos, M. Janovsky, E.P. Salonen, M. Tabachnik, και πολλους άλλους. Το μοναδικό του ταλέντο στην σύγχρονη μουσική και στην πρωτοπορία της τέχνης, έκανε πολλούς διάσημους συνθέτες να γράψουν έργα, ειδικά για την φωνή του, J. Cage, G. Crumb, Ιάννης Ξενάκης, Τζων Τάβενερ, R. Koering, G. Apergis, Γιάννης Χρήστου, W. Rihm, Θεόδωρος Αντωνίου, Γκιέργκι Λίγκετι, G. Bialas, Γιώργος Κουρουπός, W. Killmayer, W. Hiller, Νίκος Μαμαγκάκης, Μάνος Χατζιδάκις κλπ.
Ο Ιάννης Ξενάκης, επίσης στενός φίλος και συνεργάτης επί 30 χρόνια και επιστήμονας ο οποίος ερεύνησε με τον Σακκά τις δυνατότητες του ανθρώπινου σώματος και της φωνής του, συνέθεσε για τον Σπ. Σακκά τα μοναδικά σολιστικά έργα για φωνή, "AIS" 1981, "Pour Maurice" 1984, «Κασσάνδρα» 1988, «Θεά Αθηνά» 1992, ενώ είχε αρχίσει την προετοιμασία του «Προμηθέα», χωρίς όμως να τον προλάβει.
Ο Σπύρος Σακκάς έχει τραγουδήσει πάνω 500 παγκόσμιες πρεμιέρες σύγχρονων μουσικών έργων (όπερες, μουσικό θέατρο, συναυλίες), από τις οποίες τουλάχιστον οι μισές γράφτηκαν για την φωνή του. Ο Σπ. Σακκάς σκηνοθετεί όπερες, μουσικό θέατρο, μονοδράματα, στην Ελλάδα, Γαλλία, Γερμανία, Η.Π.Α. και διευθύνει διεθνώς πολλά προγράμματα-εργαστήρια-έρευνες για την ανθρώπινη φωνή, σε σχέση πάντα με την σωματική και ψυχική δραστηριότητα. Ίδρυσε στις Η.Π.Α, το 1973, το εργαστήριο φωνητικής έρευνας το οποίο διευθύνει έως σήμερα, ενώ από το 1985 μετονομάστηκε στην Αθήνα σε «Κέντρο Φωνητικών Τεχνών» (Κ.Φ.Τ.) και μέχρι σήμερα εξακολουθεί να ερευνά και να συλλέγει σημαντικές «πληροφορίες» και πρακτικές φωνητικής αγωγής, που αφορούν στο πολύ σκοτεινό μέλλον της ανθρώπινης φωνής.
Δίδαξε φωνητική αγωγή και φιλοσοφία του ανθρώπινου ήχου στο Αριστοτέλειο Πανεπιστήμιο Θεσσαλονίκης (1994–2002). Επίσης, στο «Καθολικό Πανεπιστήμιο» Washington DC (1973-1977), στο Πανεπιστήμιο «Παραστατικών Τεχνών» της Φιλαδέλφειας (1977-1991) και στα Πανεπιστήμια της Βοστώνης και στο Salt Lake City. Το Κ. Φ. Τ., έχει παρουσιάσει πολλές μουσικοθεατρικές παραγωγές και ερευνητικά προγράμματα στον ποιητικό και θεατρικό λόγο παγκοσμίως. (Αντιγόνη 1991 και 2006, και «Πέρσες» 1999, με τον Λ. Βογιατζή. «Φωνές του μύθου – Φωνές του οίστρου» 1996 και «Χρησμολογία» (Φεστιβάλ Αρχαίου Δράματος Δελφών), «Υπό το ίσον φως» 1997 (Πολ. Πρωτεύουσα Θες/κης), «Επτά Θανάσιμα Αμαρτήματα» Λυρική Σκηνή Αθήνα (2009-2010). Επίσης έχει σκηνοθετήσει στη Λυρική Σκηνή τις όπερες «Προφορική προδοσία» του Μ. Κάγκελ (1995) και « Η μάσκα του κόκκινου» του Δ. Μαραγκόπουλου (1999).
Υπήρξε μακροχρόνιος συνεργάτης του συνθέτη Ιάννη Ξενάκη, ο οποίος τον επέλεξε για την ερμηνεία πολλών συνθέσεών του.
Δισκογραφία
Αναλυτικά η δισκογραφία του:
Κατηγορία:Έλληνες βαρύτονοι Κατηγορία:Απόφοιτοι του Ωδείου Αθηνών
Κάλτο
Το Κάλτο (ιταλικά: Calto) είναι ιταλικός δήμος στην Επαρχία του Ροβίγκο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Ροβίγκο
Γκαρσονιέρα για δέκα
Το Γκαρσονιέρα για δέκα, (ή Γκαρσονιέρα για 10!) είναι μία ελληνική κινηματογραφική ταινία παραγωγής Γκρέκα Φιλμ, του 1981, σε σκηνοθεσία Ντίμη Δαδήρα και σε σενάριο του Λάκη Μιχαηλίδη.
Η ταινία αυτή ήταν από τις λίγες, τις οποίες ο Χρόνης Εξαρχάκος είχε πρωταγωνιστικό ρόλο. Έχει χαρακτηριστεί ταινία, που προσπαθεί να ισορροπήσει ανάμεσα στον παλιό ελληνικό κινηματογράφο και την αισθητική της δεκαετίας του 1980.
Πλοκή
Ο Χρόνης είναι ένας φιλότιμος λογιστής που δουλεύει στο εργοστάσιο των Σουλτάνογλου-Μουράτογλου. Παρά την πολλή εργατικότητά του, δεν του δίνουν αύξηση, την οποία την έχει ανάγκη τόσο για να καλύψει ένα χρέος του γαμπρού του, του Γιάγκου, όσο και για να παντρευτεί την αγαπημένη του, τη Σοφία.
Τα αφεντικά του είναι ο Απόστολος Σουλτάνγλου και ο Πέτρος Μουράτογλου. Ο Πέτρος δεν έχει πολλές σχέσεις με το εργοστάσιο και όπως αναφέρεται στην ταινία προτιμά να κάνει διάφορα σπορ και να διασκεδάζει. Από την άλλη, ο Απόστολος, είναι τσιγκούνης και άπιστος στη γυναίκα του, την Ντόρα. Άντι να δώσει, λοιπόν, αύξηση στον Χρόνη, του δίνει διάφορες συμβουλές, σχετικά με την οικονομία. Ωστόσο, ο Απόστολος έχει κρυφή σχέση με μια τραγουδίστρια του «ελαφρού» τραγουδιού, την Αντζέλα Τσιμπλίδου. Η Ντόρα, που γνωρίζει για τις απιστίες του Απόστολου, πείθεται από μια φίλη της να αρχίσει κι αυτή τις απιστίες. Και αρχίζει το φλερτάρισμα, με τον Πέτρο, ο οποίος είχε δείξει ένα ενδιαφέρον για αυτή. Κατόπιν, η Ντόρα και ο Απόστολος, για να φιλοξενήσουν τους ερωμένους τους, απευθύνονται στον Σταμάτη Σταμάτη, έναν συνάδελφο του Χρόνη, για να τους βρει ένα απόμερο σπίτι, πληρώνοντας αδρά.
Όλες οι απόπειρες του Χρόνη για να μαζέψει χρήματα δεν καρποφόρησαν. Ούτε αύξηση πήρε, ούτε δάνειο από το κράτος πήρε, καθότι σεισμοπαθής. Η λύση που του προτείνουν είναι να πουλήσει το σπίτι, εκείνος όμως αρνείται πεισματικά, γιατί εκεί μεγάλωσε. Οι δυσκολίες του Χρόνη γίνονται γνωστές στον Σταμάτη Σταμάτη. Και πάει στον Χρόνη και του ζητάει τα κλειδιά του σπιτιού του, δήθεν τάχα, για κάτι φίλους του που θέλουν να κρύψουν σε ένα σπίτι τα λογιστικά τους βιβλία. Ο Χρόνης με τα πολλά πείθεται, καθότι οι "φίλοι" του Σταμάτη Σταμάτη πληρώνουν καλά για ένα τέτοιο σπίτι.
Από εκεί και πέρα αρχίζει το μπέρδεμα, καθώς ο Σταμάτης Σταμάτης ξεγελάει την Ντόρα και τον Απόστολο και τους δίνει από ένα κλειδί στον καθένα για το σπίτι του Χρόνη, που προφανώς δε γνωρίζουν ότι είναι δικό του. Παράλληλα ο αδελφός της ερωμένης του Απόστολου, μπαίνει κρυφά στο σπίτι και κρύβει παράνομες ταινίες, πορνογραφικού υλικού, χωρίς να το ξέρει η Αντζέλα. Από εκεί και πέρα ο Χρόνης κρύβεται από τον Απόστολο για να μη χάσει το ψωμί, όταν θα έβλεπε ότι έχει και δικό του σπίτι, ενώ παράλληλα που η Σοφία πήρε τηλέφωνο, άκουσε γυναίκα να απαντά, καθώς το σήκωσε η Αντζέλα, και ξεκίνησε κι αυτή να έρχεται προς το σπίτι. Ακολούθησαν τραγελαφικές σκηνές. Κάποια στιγμή, φυσικά, συναντιούνται όλοι μέσα στο σπίτι. Νομίζοντας ότι ο Χρόνης έχει κάνει την απατεωνιά.
Αφού συναντήθηκαν, λοιπόν, έρχεται ένας χωροφύλακας, συνοδεύοντας τον αδελφό της Αντζέλας, ο οποίος είπε πως ο Χρόνης είναι ο αρχηγός μιας σπείρας που διανέμει πορνογραφικό υλικό. Αφότου βρει και τα αποδεικτικά στοιχεία, προς έκπληξη όλων, καλεί τον ανώτερό του, τον Ανθυπαστυνόμο Μουντρέα. Ο Ανθυπαστυνόμος αρχίζει τις ανακρίσεις, μην ακούγοντας τον Χρόνη ότι για όλα φταίει ο Σταμάτης. Παράλληλα, ενόσω βρισκόταν στο αεροδρόμιο ο Σταμάτης, με προορισμό τον Καναδά, ανακαλύπτει η ασφάλεια διπλό πάτο στη βαλίτσα του, ο οποίος είχε μέσα πολλά λεφτά, τα οποία τα είχε πάρει από τον Απόστολο και την Ντόρα. Κατόπιν οδηγείται στο σπίτι του Χρόνη και τα ομολογεί όλα, όπως έκανε και ο αδελφός της Αντζέλας για τις ταινίες. Στο τέλος, η Ντόρα, που συμπαθούσε πάντα τον Χρόνη ανακοινώνει πως θα τον βοηθήσει να παντρευτεί την αγαπημένη του, τη Σοφία. Και τα βάσανα τελειώνουν, επιτέλους για τον Χρόνη.
Πληροφορίες
Η ταινία προβλήθηκε στις 5 Οκτώβρη του 1981, στις κινηματογραφικές αίθουσες Αθηνών, Πειραιά και προαστίων και έκοψε 56.272 εισιτήρια, καταλαμβάνοντας την 24η θέση από τις 45 ταινίες της χρονιάς.
Πρόκειται για διασκευή της ταινίας Η Γκαρσονιέρα, του Μπίλι Γουάιλντερ, με πρωταγωνιστή τον Τζακ Λέμον.
Γυρίσματα της ταινίας πραγματοποιήθηκαν στο εργοστάσιο της εταιρείας Ε.Β.Μ.Ε. ΤΣΑΟΥΣΟΓΛΟΥ Α.Ε.
Η ταινία αυτή αλλά και το Είσαι στην ΕΟΚ; Μάθε για την ΕΟΚ! είναι οι τελευταίες ταινίες του Χρόνη Εξαρχάκου, και οι δύο σε σκηνοθεσία Δημήτρη Δαδήρα. Πέθανε μετά από τρία χρόνια από καρκίνο.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1981 Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ταινίες με μουσική σύνθεση Γιώργου Κατσαρού Κατηγορία:Ταινίες σε σενάριο Λάκη Μιχαηλίδη Κατηγορία:Ταινίες σε σκηνοθεσία Ντίμη Δαδήρα Κατηγορία:Ταινίες γυρισμένες στην Ελλάδα
Κομμουνιστικό Κόμμα Βοημίας και Μοραβίας
Το Κομμουνιστικό Κόμμα Βοημίας και Μοραβίας (τσεχ. Komunistická strana Čech a Moravy) είναι τσεχικό κομμουνιστικό πολιτικό κόμμα. Το κόμμα είναι μέλος της Ευρωπαϊκής Ενωτικής Αριστεράς-Βόρειας Πράσινης Αριστεράς στο Ευρωπαϊκό Κοινοβούλιο. Είναι το μόνο πρώην κυρίαρχο κόμμα στην μετα-κομμουνιστική Κεντρική Ευρώπη που δεν έχει αφαιρέσει τον κομμουνιστικό τίτλο από το όνομά του, αν και άλλαξε τις θέσεις του έτσι ώστε να συμβαδίζει με τους νόμους που ψηφίστηκαν μετά από το 1989. Στο παρελθόν, το κόμμα ήταν πολιτικά απομονωμένο και κατηγορούνταν για εξτρεμισμό, πρόσφατα, όμως, έγιναν προσπάθειες προσέγγισης με το Τσεχικό Σοσιαλδημοκρατικό Κόμμα. Μετά τις τοπικές εκλογές του 2012, το κόμμα συμμετείχε στις κυβερνήσεις 10 επαρχιών μαζί με το Τσεχικό Σοσιαλδημοκρατικό Κόμμα, ενώ παρέχει κοινοβουλευτική στήριξη στη κυβέρνηση του Αντρέι Μπάμπις. Η νεολαία του κόμματος τέθηκε εκτός νόμου από το 2006 μέχρι το 2010 και έχουν εκφραστεί απόψεις από άλλα κόμματα έτσι ώστε να τεθεί το Κομμουνιστικό Κόμμα Βοημίας και Μοραβίας εκτός νόμου.
Εξωτερικοί σύνδεσμοι
Βοημιας και Μοραβιας Κατηγορία:Αντικαπιταλιστικά κόμματα
Βερτράνδος Γ΄ της Άντρια
Βιογραφία
Γεννήθηκε τον Αύγουστο του 1295 στην Άντρια της Ιταλίας από τον Βερτράνδο Β΄ κύριο του Μπερ και τη Βερεγκάρια της Άντρια.
Απεβίωσε στις 15 Σεπτεμβρίου 1347 στη Νάπολη της Ιταλίας και τάφηκε στο Σαν Ντομένικο Mατζόρε.
Οικογένεια
Νυμφεύτηκε το 1324 τη Mαργαρίτα ντ'Ωλναί (d'Aulnay) και είχε τέκνο:
Παραπομπές σε πηγές
Κατηγορία:Οίκος των Μπω
Ότογιολ 4
thumb|220px|Το σήμα του αυτοκινητοδρόμου 4 thumb|Ο χάρτης του αυτοκινητοδρόμου 4 Η Ότογιολ 4 ή Αυτοκινητόδρομος 4 είναι ο μεγαλύτερος αυτοκινητόδρομος στην Τουρκία. Συνδέει την Κωνσταντινούπολη με την Άγκυρα. Διασχίζει τον Μαρμαρά, την Ανατολία και την Μαύρη Θάλασσα. Έχει μήκος 407 χιλιόμετρα, ενώ διαθέτει 6 λωρίδες κυκλοφορίας (3 ανά κατεύθυνση). Είναι επίσης τμήμα της Ασιατικής Οδού 1.
Μάγια (όνομα)
Μάγια, ελληνικό γυναικείο κύριο όνομα.
Ετυμολογία
Το όνομα Μάγια εμφανίζεται σε πολλές κουλτούρες από όλες τις γωνιές του πλανήτη.
Στην Ελληνική μυθολογία το όνομα Μάγια είναι μορφή του ονόματος Μαία, μητέρα του θεού Ερμή. Άλλη μια πιο σύγχρονη ελληνική προέλευση του ονόματος συσχετίζεται με την μαγεία και θεωρείται η θηλυκή εκδοχή του ονόματος Μάγος. Μπορεί επίσης να χρησιμοποιηθεί ως υποκοριστικό του Μαρία η του Αμαλία.
Αναφορές
Μαγια
Δώδεκα νησιά
Με την ονομασία «Δώδεκα νησιά» ή «Δωδεκάνησα Ιονίου» αναφέρεται μια επικίνδυνη συστάδα σκοπέλων, τύπου "μυρμήγκων", στη δυτική πλευρά της χερσονήσου της Παληκής της Κεφαλονιάς και σε απόσταση περίπου 5 μιλίων βόρεια του Φάρου του Γερογόμπου, ακριβώς προ του Ακρωτηρίου Ορθολιθιά.
Τα δωδεκάνησα αυτά είναι πολύ επικίνδυνα στη ναυσιπλοΐα και ο παράπλους τους θα πρέπει να γίνεται με ιδιαίτερη προσοχή και σε απόσταση ασφαλείας. Σχετικές πληροφορίες παρέχει ο Ελληνικός Πλοηγός (τόμος 1ος) καθώς και ο χάρτης ελληνικής έκδοσης ΧΕΕ-030.
Κατηγορία:Ύφαλοι του Ιονίου Κατηγορία:Κεφαλονιά Κατηγορία:Ύφαλοι της Ελλάδας
Ναύκρατις
thumb|right|200px|Κάτοψη του σχεδίου πόλεως της Ναυκράτιδας. G: Ναός των Διοσκούρων F: Ναός του Απόλλωνα E: Παλαίστρα C: Σωρός κεραμικών συντριμμάτων D: Σωρός από σκουριές B: Οικοδομή Πτολεμαίου A: Μεγάλος ναός «Ελλήνιον» Η Ναύκρατις ήταν αρχαία πόλη και λιμάνι της Αιγύπτου στη Μεσόγειο στον Βολβίτιον βραχίονα του Νείλου, 75 χλμ., ΝΑ της Αλεξάνδρειας. Η πόλη ιδρύθηκε στα μέσα του 7ου αι. π.Χ. από  Μιλήσιους μισθοφόρους, τους οποίους εγκατέλειψε στην περιοχή ο φαραώ Ψαμμήτιχος Α΄. Σύμφωνα όμως με τον Ηρόδοτο στην ίδρυση της πόλης περί το 550 π.Χ. εκτός από τους Μιλησίους συμμετείχαν και άλλες ιωνικές πόλεις όπως η (Χίος, η Φώκαια, η Ρόδος, η Κνίδος, η Αλικαρνασσός) κ.α.
Ακμή της πόλης
Ήταν φημισμένη για τα προϊόντα κεραμικής και ανθοκομικής τέχνης. Την εποχή του Φαραώ Άμαση η Ναύκρατις ήταν ο μόνος επιτρεπτός εμπορικός κόμβος εισαγωγής προϊόντων με προέλευση από την Ελλάδα. Την εποχή των Πτολεμαίων είχε πλήρη δικαιώματα πόλης, και αργότερα, στους μεταχριστιανικούς αιώνες ήταν κατοικημένη και διατηρούσε χριστιανό δεσπότη.
Ναυκρατικά αγγεία
Τα ιδιόρρυθμα αγγεία, τα οποία ονομάστηκαν από τους αρχαιολόγους ναυκρατικά, έφεραν τα στοιχεία της ανατολίζουσας τέχνης τους, θυμίζουν κάπως τα ροδιακά και έχουν ιδιαίτερο χαρακτηριστικό τη λευκή λεία επιφάνεια, πάνω στην οποία σχεδίαζαν ερυθροκίτρινα ή κοκκινωπά ζώα, με έντονες λεπτομερειακές γραμμές.
Παρακμή της πόλης
Στη διάρκεια της ρωμαϊκής περιόδου η πόλη παρήκμασε, γι΄αυτό και οι ανασκαφές δεν αποκάλυψαν κάποιο εύρημα το οποίο να χρονολογείται μετά τον 2ο αι. μ.Χ.. Αναδείχτηκαν ωστόσο, τα ερείπια διαφόρων ιερών, πολλές επιγραφές και αγγεία των περιοχών με τις οποίες η Ναύκρατις διατηρούσε εμπορικές σχέσεις.
Βιβλιογραφία
Κατηγορία:Αποικίες της Μιλήτου Κατηγορία:Πόλεις της Αρχαίας Αιγύπτου Κατηγορία:Αρχαίες ελληνικές αποικίες
Σβετλάνα Αλεξίεβιτς
Η Σβετλάνα Αλεξάνδροβνα Αλεξίεβιτς (Светлана Александровна Алексиевич; λευκορωσικά: Святлана Аляксандраўна Алексіевіч Svyatlana Alyaksandrawna Alyeksiyevich) είναι διακεκριμένη Λευκορωσίδα δημοσιογράφος, ορνιθολόγος και συγγραφέας πρόζας.
Για το σημαντικό έργο της, έλαβε το Νόμπελ Λογοτεχνίας το 2015. Είναι η πρώτη συγγραφέας από τη Λευκορωσία, στην οποία δίδεται το βραβείο. Η Σουηδική Ακαδημία τίμησε τη Λευκορωσίδα δημοσιογράφο και συγγραφέα για την πολυφωνική της γραφή.
Βιογραφία
Σταδιοδρόμησε ως δημοσιογράφος μεταφέροντας διηγήσεις αυτοπτών των πιο δραματικών γεγονότων στη χώρα, όπως τον Β΄ Παγκόσμιο Πόλεμο, τον Σοβιετικό πόλεμο στο Αφγανιστάν, την πτώση της Σοβιετικής Ένωσης και το πυρηνικό ατύχημα του Τσερνόμπιλ. Κατόπιν διώξεων από το καθεστώς Λουκασένκο, εγκατέλειψε τη Λευκορωσία το 2000. Τα επόμενα δέκα χρόνια έζησε στο Παρίσι, στο Γκέτεμποργκ και στο Βερολίνο. Το 2011 επέστρεψε στο Μινσκ.
Έγραψε διηγήματα, θεατρικά έργα, σενάρια για ντοκιμαντέρ. Τα βιβλία μαρτυριών που συνέγραψε, προσέδωσαν νέα διάσταση στο γραμματολογικό είδος της λεγόμενης τεκμηριωτικής πεζογραφίας.
Εξωτερικοί σύνδεσμοι
Κατηγορία:Λευκορώσοι συγγραφείς Κατηγορία:Λευκορώσοι δημοσιογράφοι Κατηγορία:Λευκορώσοι νομπελίστες Κατηγορία:Ουκρανοί συγγραφείς Κατηγορία:Ουκρανοί δημοσιογράφοι Κατηγορία:Ουκρανοί νομπελίστες Κατηγορία:Βραβευμένοι με Νόμπελ Λογοτεχνίας Κατηγορία:Αποδέκτες του Βραβείου Χέρντερ
Κάμπο ντι Τρενς
Το Κάμπο ντι Τρενς (ιταλικά: Campo di Trens, ) ή Φράιενφελντ (γερμανικά: Freienfeld, ) είναι κωμόπολη της Ιταλίας με 2.668 κατοίκους, που βρίσκεται στην Αυτόνομη επαρχία του Μπολτσάνο στις Άλπεις. Βρίσκεται στην κοιλάδα του Ινν, 24 χλμ. βόρεια του Μπρεσανόνε και 9 χλμ. νότια του Βιπιτένο. Η κωμόπολη είναι έδρα του ομώνυμου δήμου, που περιλαμβάνει και τα χωριά Stilves, Trens και di Mules. Το 96,22% των κατοίκων μιλά Γερμανικά, το 3,30% Ιταλικά και το 0,48% Λαδινικά.
Ιστορία
Η περιοχή κατοικήθηκε ήδη από τους προϊστορικούς χρόνους, όπως προκύπτει από τα ευρήματα στο ναό του S. Valentino a Valgenäun. Επίσης βρέθηκαν ερείπια ναού του Μίθρα των ρωμαϊκών χρόνων. Το 450 η περιοχή καταλήφθηκε από τους Βαυαρούς, οι οποίοι κατέλυσαν τη ρωμαϊκή κυριαρχία. Το 1100 πέρασε στην κυριαρχία του πρίγκιπα-επισκόπου του Μπρίξεν, αφού άλλαξε πρώτα αρκετούς ιδιοκτήτες.
Το όνομα της "Τρενς" αναφέρεται πρώτη φορά το 827 ως "Torrentes", τον ενδέκατο αιώνα ως "Trents "Trentas" και "Trentes" και στα 1150 ως "Τρενς" (Trens), ενώ κατά πάσα πιθανότητα προέρχεται από το λατινικό "Torrens" ("ρεύμα"). Το όνομα Freienfeld απαντάται κυρίως από το 1364 ως το 1446..
Τον Αύγουστο του 1809 στην περιοχή βρήκαν καταφύγιο (αλλά αργότερα συνελήφθησαν) 500 Σάξονες, που είχαν πρωτύτερα υπηρετήσει στον Γαλλικό στρατό. Σε αντίποινα κάηκε το χωριό Flanes. Μετά τον Α΄ παγκόσμιο πόλεμο καταλήφθηκε από τον Ιταλικό στρατό και προσαρτήθηκε στην Ιταλία.
Αξιοθέατα
Από τα κυριότερα αξιοθέατα είναι η εκκλησία της Αγίας Μαρίας του Τρενς σε γοτθικό ρυθμό. Στο ναό υπάρχει εικόνα της Παναγίας που θεωρείται θαυματουργή και χρονολογείται από το 1470. Στο χωριό Stilves υπάρχει ο ναός του Αγίου Πέτρου, που αναφέρεται για πρώτη φορά το 827 και είναι χτισμένος σε μπαρόκ ρυθμό. Στο χωριό Mules ο ναός του Αγίου Όσβαλντ που χρονολογείται από το 1329 με χαρακτηριστικό τεράστιο πέτρινο πύργο για κωδωνοστάσιο.
Εξωτερικοί σύνδεσμοι
Κατηγορία:Δήμοι της Αυτόνομης Επαρχίας του Μπολτσάνο
Σαπώρης Γ΄ της Περσίας
Ο Σαπώρης Γ’ της Περσίας (... - Δεκέμβριος 388) ήταν ο 12ος βασιλιάς της Περσίας από την δυναστεία των Σασσανιδών μεταξύ 383 και 388, γιος και διάδοχος του βασιλιά της Περσίας Αρδασίρ Β’. Η αδελφή του παντρεύτηκε τον βασιλιά της Αρμενίας Χοσρόη Δ’. Οι διαπραγματεύσεις μεταξύ των Περσών και των Αρμενίων οι οποίες ξεκίνησαν την εποχή του πατέρα του Αρσαδίρ Β’ είχαν ως αποτέλεσμα την υπογραφή ειρηνικής συνθήκης αμοιβαίας φιλίας το 384 μεταξύ του ίδιου του Σαπώρη και του Ρωμαίου αυτοκράτορα Θεοδόσιου. Οι ειρηνικές σχέσεις μεταξύ της Ρώμης και της Περσίας διατηρήθηκαν τα επόμενα 36 χρόνια. Η Αρμενία μοιράστηκε σύμφωνα με την συνθήκη αυτή στα δύο μεταξύ των Ρωμαίων και των Περσών, το μικρότερο δυτικό τμήμα δόθηκε στην Ρώμη υπό την διοίκηση του υποτελή βασιλιά Αρσάκη Β’ γιου του Παπ. Το μεγαλύτερο τμήμα της Ανατολικής Αρμενίας δόθηκε στην Περσία,ο Σαπώρης Γ’ τοποθέτησε υποτελή βασιλιά έναν χριστιανό τον Χοσρόη Δ’. Ο Σαπώρης Γ’ σύμφωνα με μια φήμη πέθανε όταν καταπλακώθηκε από την σκηνή του κατά την διάρκεια μιας ισχυρής καταιγίδας, σύμφωνα με άλλες φήμες δολοφονήθηκε από συνωμοσία. Τον διαδέχθηκε ο γιος του Βαράμης Δ'.
Ρόουζ Φρίντμαν
Η Ρόουζ Νταϊρέκτορ-Φρίντμαν (Rose Director-Friedman, Δεκέμβριος 1910 – 18 Αυγούστου 2009), επίσης γνωστή ως Ρόουζ Ντ. Φρίντμαν και Ρόουζ Νταϊρέκτορ, ήταν καθηγήτρια στη Νομική Σχολή του Πανεπιστημίου του Σικάγου. Ήταν σύζυγος του Μίλτον Φρίντμαν (1912-2006), ο οποίος κέρδισε το βραβείο Νόμπελ Οικονομίας το 1976 και αδελφή του Άαρον Νταϊρέκτορ (1901-2004). Πιστεύεται ότι γεννήθηκε την τελευταία εβδομάδα του Δεκεμβρίου του 1910, όμως τα αρχεία γεννήσεων έχουν χαθεί. Γεννήθηκε στο Στάρυ Χορτόρισκ της Ουκρανίας, όπου η οικογένειά της (οικογένεια Νταϊρέκτορ) ήταν επιφανείς Εβραίοι κάτοικοι.